Sirkku

Sirkku on suomalainen naisen etunimi. Sirkka ~ sirkku -sanapari tarkoittaa myös alku- eli itulehteä. Luonnossa ne esiintyvät eri lajien nimissä, kuten heinäsirkka ja keltasirkku.

Vuoden 2019 loppuun mennessä sen on Digi- ja väestötietoviraston tietojen mukaan saanut etunimekseen 4456 naista ja muutama mies. Suosituimmillaan nimi oli 1940–60-luvuilla. Sirkun suosio on ollut huomattavasti vähäisempi kuin sisarnimi Sirkan.

Sirkku-nimen alkuperä luultavasti löytyy kirjallisuudesta. Suomessa ilmestyi vuonna 1877 satukirjanen Prinsessa Lumisirkku ja kääpiöt, josta sen arvellaan irtautuneen naisen nimeksi.

Tunnettuja Sirkkuja 

 Sirkku Aaltonen, käännöstieteilijä ja professori
 Sirkku Grahn, näyttelijä
 Sirkku Juhola, kehitystutkija ja professori
 Sirkku Karvonen, Indica-yhtyeen kosketinsoittaja
 Sirkku Kotilainen, kasvatustieteilijä
 Sirkku Kumpulainen, kestävyysjuoksija 
 Sirkku Peltola, näytelmäkirjailija ja teatteriohjaaja
 Sirkku Talja, kirjailija, Suomen Neito 1955
 Sirkku Uusitalo, päätoimittaja ja sisustussuunnittelija

Kuvitteellisia Sirkkuja 
 Sirkku Näpsä (Neiti Näpsä), Roope Ankan sihteeri sarjakuvissa

Lähteet 

Etunimet